# Europos Sąjungos C 377A/2020

| | ISSN 1977-0960 |
| --- | --- |
| Europos Sąjungos
  oficialusis leidinys | C 377A |
| | |
| Leidimas lietuvių kalba | Informacija ir pranešimai | 63 metai2020m. lapkričio 9d. |

ISSN 1977-0960

Europos Sąjungos

oficialusis leidinys

C 377A

Leidimas lietuvių kalba

Informacija ir pranešimai

63 metai2020m. lapkričio 9d.

---

| Turinys | Puslapis |
| --- | --- |
| | V   Nuomonės |
| | ADMINISTRACINĖS PROCEDŪROS |
| | Europos Komisija |
| 2020/C 377 A/01 | BIUDŽETO generalinis direktoratas. Pranešimas apie konkursą generalinio direktoriaus pavaduotojo pareigoms (AD 15 lygis) (Tarnybos nuostatų 29 straipsnio 2 dalis). COM/2020/10397 | 1 |

Turinys

Puslapis

V   Nuomonės

ADMINISTRACINĖS PROCEDŪROS

Europos Komisija

2020/C 377 A/01

BIUDŽETO generalinis direktoratas. Pranešimas apie konkursą generalinio direktoriaus pavaduotojo pareigoms (AD 15 lygis) (Tarnybos nuostatų 29 straipsnio 2 dalis). COM/2020/10397

1

---

| LT | |
| --- | --- |

LT

---

V Nuomonės

ADMINISTRACINĖS PROCEDŪROS

Europos Komisija

| 9.11.2020 | LT | Europos Sąjungos oficialusis leidinys | CA 377/1 |
| --- | --- | --- | --- |

9.11.2020

LT

Europos Sąjungos oficialusis leidinys

CA 377/1

---

BIUDŽETO generalinis direktoratas

Pranešimas apie konkursą generalinio direktoriaus pavaduotojo pareigoms (AD 15 lygis)

(Tarnybos nuostatų 29 straipsnio 2 dalis)

COM/2020/10397

(2020/C 377 A/01)

Apie mus

Biudžeto generaliniame direktorate (GD) yra apie 530 darbuotojų; jį sudaro šeši direktoratai, iš kurių penki įsikūrę Briuselyje, o vienas – Briuselyje ir Liuksemburge.

Biudžeto GD yra už ES biudžeto rengimą ir vykdymą per visus metinius ir daugiamečius ciklus atsakinga centrinė Komisijos tarnyba, užtikrinanti veiksmingą biudžeto vykdymą griežtai laikantis Finansinio reglamento. Biudžeto GD taip pat atsakingas už teisinę sistemą, kuria vadovaudamosi skirtingos institucijos, agentūros ir valstybės narės vykdo ES biudžetą, ir atlieka svarbų vaidmenį skatindamas patikimą finansų valdymą ir vaisingo darbo kultūrą. Tokiomis aplinkybėmis Biudžeto GD siekia užtikrinti, kad ES biudžetas duotų konkrečių rezultatų ir suteiktų pridėtinės vertės visose ES politikos srityse. Žvelgiant plačiau, Biudžeto GD atsakomybė ir politiniai prioritetai grindžiami Sutartimi ir papildomai konkretinami remiantis 2019–2024 m. Pirmininkės U. von der Leyen Komisijai nubrėžtomis politinėmis gairėmis.

Siūloma pareigybė susijusi su svarbia Biudžeto GD funkcija finansuoti Sąjungos biudžeto paramą Sąjungos ekonomikos gaivinimo planui įgyvendinti COVID-19 krizės sąlygomis, t. y. didinti esamų skolinimosi ir skolinimo operacijų, skirtų priemonei SURE, mastą ir finansuoti įvairias ES politikos kryptis krizės įveikimo ir ekonomikos gaivinimo etapais. Biudžeto GD skolinimosi ir skolinimo veiklos (finansinės operacijos apima daugiau, pavyzdžiui, turto valdymo veiklą) mastas, sudėtingumas ir reikšmė politikai didėja, todėl atitinkamai reikia daugiau dėmesio skirti šios veiklos administravimui ir priežiūrai.

Siūlome

Generalinio direktoriaus pavaduotojo (GDP), kuriam pavesta užtikrinti patikimą Biudžeto GD E direktorato veiksmų (skolinimosi, skolinimo ir finansinių operacijų) administravimą ir veiksmingą jų rizikos valdymą, pareigas.

Šie veiksmai turi būti atliekami laikantis skaidrių ir tinkamai dokumentais pagrįstų procesų, siekiant užtikrinti, kad sandoriai būtų vykdomi Sąjungos biudžetui naudingiausiais būdais ir griežtai laikantis teisės aktų ir etikos reikalavimų. Turi būti nustatoma ir pašalinama ar bent veiksmingai sumažinama elgsenos ir finansinė rizika, kuri kelia didelę grėsmę Sąjungos biudžetui arba Komisijos reputacijai. Komisija ir jos darbuotojai turi visada veikti nepažeisdami rinkos vientisumo principų ir saugodami Komisijos, kaip sąžiningo ir etikos principams ištikimo subjekto, reputaciją.

Siekiant šių tikslų reikia sukurti tvirtus pajėgumus, kad būtų užtikrinta nepriklausoma skolinimosi, skolinimo ir finansinių operacijų kontrolė ir priežiūra. Šios atsakomybės sritys turėtų būti pavestos aukščiausiojo lygio vadovui, turinčiam aiškius įgaliojimus ir galią įsikišti siekiant tinkamų administravimo ir rizikos valdymo procesų laikymosi, išlaikyti aukštus standartus ir išspręsti nustatytas operacijų ar sandorių problemas. Šis aukščiausiojo lygio vadovas turėtų būti nepriklausomas nuo direktorato vykdomosios vadovybės ir turėti teisę reikalauti iš jos atsiskaityti. Rizikos sistemos klausimais generalinio direktoriaus pavaduotojas tiesiogiai atskaitingas už biudžetą atsakingam Komisijos nariui.

GDP visų pirma:

| — | vadovauja įgyvendinant patikimus skolinimosi, skolinimo ir finansinių operacijų administravimo procesus, |
| --- | --- |

—

vadovauja įgyvendinant patikimus skolinimosi, skolinimo ir finansinių operacijų administravimo procesus,

| — | prižiūri patikimų rizikos valdymo ir kontrolės procesų, apimančių visus svarbiausius aspektus (instrukcijų priėmimas ir peržiūra, procesų tobulinimas), rengimą, |
| --- | --- |

—

prižiūri patikimų rizikos valdymo ir kontrolės procesų, apimančių visus svarbiausius aspektus (instrukcijų priėmimas ir peržiūra, procesų tobulinimas), rengimą,

| — | stebi, ar dėl finansinių operacijų (įskaitant biudžeto garantijas) atsirandantys neapibrėžtieji įsipareigojimai atitinka galimybes Sąjungos biudžeto lėšomis padengti šią riziką (ar suderinami su biudžeto manevringumo marža), |
| --- | --- |

—

stebi, ar dėl finansinių operacijų (įskaitant biudžeto garantijas) atsirandantys neapibrėžtieji įsipareigojimai atitinka galimybes Sąjungos biudžeto lėšomis padengti šią riziką (ar suderinami su biudžeto manevringumo marža),

| — | yra vyriausiasis atitikties užtikrinimo pareigūnas, prižiūrintis griežtą ir veiksmingą kontrolės įgyvendinimą ir tiriantis su kontrolės reikalavimų nesilaikymu susijusias problemas, |
| --- | --- |

—

yra vyriausiasis atitikties užtikrinimo pareigūnas, prižiūrintis griežtą ir veiksmingą kontrolės įgyvendinimą ir tiriantis su kontrolės reikalavimų nesilaikymu susijusias problemas,

| — | atlieka atskirų sandorių arba sandorių rūšių auditą ir peržiūrą, įskaitant ex ante patikras ar reagavimą į skundus ir (arba) įtarimus. |
| --- | --- |

—

atlieka atskirų sandorių arba sandorių rūšių auditą ir peržiūrą, įskaitant ex ante patikras ar reagavimą į skundus ir (arba) įtarimus.

Šias užduotis GDP padeda vykdyti šie padaliniai:

| — | skyriaus BUDG.E1 rizikos valdymo sektorius – turto valdymo klausimais, |
| --- | --- |

—

skyriaus BUDG.E1 rizikos valdymo sektorius – turto valdymo klausimais,

| — | skyriaus BUDG.E3 rizikos valdymo sektorius – skolinimosi ir skolinimo klausimais, |
| --- | --- |

—

skyriaus BUDG.E3 rizikos valdymo sektorius – skolinimosi ir skolinimo klausimais,

| — | skyriaus BUDG.E4 teisės sektorius padeda GDP atlikti visų atitikties reikalavimams aspektų vertinimą ir teikia teisines konsultacijas, |
| --- | --- |

—

skyriaus BUDG.E4 teisės sektorius padeda GDP atlikti visų atitikties reikalavimams aspektų vertinimą ir teikia teisines konsultacijas,

| — | apskaitos skyrius BUDG.E2 teikia GDP visą apskaitos informaciją ir paramą, susijusią su vidaus ar išorės auditu, |
| --- | --- |

—

apskaitos skyrius BUDG.E2 teikia GDP visą apskaitos informaciją ir paramą, susijusią su vidaus ar išorės auditu,

| — | skyrius BUDG.B2 padeda GDP įvertinti, ar neapibrėžtieji įsipareigojimai atitinka galimybes biudžeto lėšomis padengti susijusią finansinę riziką, ir paprašius pateikia visą informaciją. |
| --- | --- |

—

skyrius BUDG.B2 padeda GDP įvertinti, ar neapibrėžtieji įsipareigojimai atitinka galimybes biudžeto lėšomis padengti susijusią finansinę riziką, ir paprašius pateikia visą informaciją.

Šie padaliniai bus įpareigoti atkreipti GDP dėmesį į ataskaitų teikimo, rizikos valdymo arba atskirų sandorių trūkumus. Šie padaliniai turi būti pasirengę visapusiškai padėti GDP atsiliepti į prašymus ir vykdyti visus su jo įgaliojimais susijusius jo nurodymus.

GDP taip pat pirmininkauja Rizikos priežiūros komitetui (svarstant skolinimąsi, skolinimą ir (arba) finansinių operacijas), kuris reguliariai susitinka svarstyti administravimo sistemos veikimo ir rizikos valdymo procesų. Šis komitetas pataria GDP galimo struktūrų ir procesų tobulinimo ir naujos ar stiprėjančios rizikos nustatymo klausimais.

GDP taip pat bendrai pirmininkauja Turto valdymo valdybai (AMB) ir per jos svarstymus pateikia nepriklausomą rizikos valdymo argumentais pagrįstą poziciją.

Be šių su skolinimusi ir skolinimu susijusių užduočių, generalinis direktorius gali pavesti GDP kitas su biudžeto valdymu susijusias funkcijas.

Ieškome (atrankos kriterijai)

Geriausias kandidatas bus išskirtinių gabumų veiklus specialistas, kuris turėtų atitikti šiuos atrankos kriterijus:

| a) | turėti vadovavimo patirties, visų pirma:






  — | gebėti nustatyti pagrindines problemas, imtis iniciatyvos ir strategiškai mąstyti atsižvelgiant į naujus finansinius ir politinius pokyčius, įskaitant naujus Komisijos politikos prioritetus, |
| --- | --- | --- |

a)

turėti vadovavimo patirties, visų pirma:

—

gebėti nustatyti pagrindines problemas, imtis iniciatyvos ir strategiškai mąstyti atsižvelgiant į naujus finansinius ir politinius pokyčius, įskaitant naujus Komisijos politikos prioritetus,

| — | laikytis toliaregiško ir dinamiško požiūrio į naujus iššūkius, pasižymėti didele motyvacija ir pajėgti vienu metu spręsti skirtingus klausimus, |
| --- | --- |

—

laikytis toliaregiško ir dinamiško požiūrio į naujus iššūkius, pasižymėti didele motyvacija ir pajėgti vienu metu spręsti skirtingus klausimus,

| — | gebėti vesti ir motyvuoti aukštos kvalifikacijos darbuotojų komandas, kad jos pasiektų kokybiškų rezultatų; |
| --- | --- |

—

gebėti vesti ir motyvuoti aukštos kvalifikacijos darbuotojų komandas, kad jos pasiektų kokybiškų rezultatų;

| b) | turėti techninių žinių ir patirties, visų pirma:






  — | solidžią patirtį viešajame bankininkystės sektoriuje, pageidautina įgytą tarptautinėse organizacijose, |
| --- | --- | --- |

b)

turėti techninių žinių ir patirties, visų pirma:

—

solidžią patirtį viešajame bankininkystės sektoriuje, pageidautina įgytą tarptautinėse organizacijose,

| — | konkrečią patirtį surandant, kaip tobulinti viešojo administravimo institucijų ar kitų organizacijų veikimą, ir skatinant jį tobulinti, |
| --- | --- |

—

konkrečią patirtį surandant, kaip tobulinti viešojo administravimo institucijų ar kitų organizacijų veikimą, ir skatinant jį tobulinti,

| — | gerą supratimą apie vidaus kontrolės tokioje aplinkoje reikalavimus; |
| --- | --- |

—

gerą supratimą apie vidaus kontrolės tokioje aplinkoje reikalavimus;

| c) | turėti bendravimo / derybų įgūdžių, visų pirma:






  — | puikių tinklaveikos įgūdžių skatinant kolegas dirbti komandomis dėl bendrų tikslų, |
| --- | --- | --- |

c)

turėti bendravimo / derybų įgūdžių, visų pirma:

—

puikių tinklaveikos įgūdžių skatinant kolegas dirbti komandomis dėl bendrų tikslų,

| — | puikių bendravimo ir derybų įgūdžių ir gebėjimo tarpininkauti sudėtingose situacijose, |
| --- | --- |

—

puikių bendravimo ir derybų įgūdžių ir gebėjimo tarpininkauti sudėtingose situacijose,

| — | įrodymais pagrįstų gebėjimų veiksmingai ir efektyviai bendrauti su visais suinteresuotaisiais subjektais Komisijoje ar už jos ribų ir užmegzti su jais pasitikėjimu grindžiamus santykius. |
| --- | --- |

—

įrodymais pagrįstų gebėjimų veiksmingai ir efektyviai bendrauti su visais suinteresuotaisiais subjektais Komisijoje ar už jos ribų ir užmegzti su jais pasitikėjimu grindžiamus santykius.

Atrinktas kandidatas turėtų turėti arba iš nacionalinės saugumo tarnybos galėti gauti galiojantį asmens patikimumo patvirtinimo pažymėjimą. Asmens patikimumo patvirtinimas yra administracinis sprendimas, kuris priimamas kompetentingai nacionalinei saugumo tarnybai užbaigus patikimumo patikrą pagal galiojančius nacionalinius saugumo įstatymus ir kitus teisės aktus ir kuriuo patvirtinama, kad asmeniui leidžiama susipažinti su nurodyto lygio įslaptinta informacija. (Pažymėtina, kad asmens patikimumo pažymėjimo išdavimo procedūra gali būti pradėta tik darbdavio, o ne paties kandidato prašymu.)

Kandidatai privalo (tinkamumo reikalavimai)

Kandidatai galės dalyvauti atrankos etape tik jei iki paraiškų pateikimo termino atitiks toliau nurodytus formalius reikalavimus.

| — | Pilietybė: kandidatas turi turėti vienos iš Europos Sąjungos valstybių narių pilietybę. |
| --- | --- |

—

Pilietybė: kandidatas turi turėti vienos iš Europos Sąjungos valstybių narių pilietybę.

| — | Universitetinis išsilavinimas arba diplomas: kandidatas privalo turėti:






  — | arba diplomu patvirtintą ketverių metų ar ilgesnį užbaigtą universitetinį išsilavinimą, |
| --- | --- | --- |

—

Universitetinis išsilavinimas arba diplomas: kandidatas privalo turėti:

—

arba diplomu patvirtintą ketverių metų ar ilgesnį užbaigtą universitetinį išsilavinimą,

| — | arba diplomu patvirtintą bent trejų metų užbaigtą universitetinį išsilavinimą ir ne mažesnę kaip vienų metų atitinkamą profesinę patirtį (ši vienų metų profesinė patirtis negali būti įtraukta į baigus studijas įgytos profesinės patirties, kurios reikalaujama toliau, laikotarpį). |
| --- | --- |

—

arba diplomu patvirtintą bent trejų metų užbaigtą universitetinį išsilavinimą ir ne mažesnę kaip vienų metų atitinkamą profesinę patirtį (ši vienų metų profesinė patirtis negali būti įtraukta į baigus studijas įgytos profesinės patirties, kurios reikalaujama toliau, laikotarpį).

| — | Profesinė patirtis: kandidatas privalo turėti ne mažesnę kaip 15 metų darbo patirtį, įgytą baigus studijas (1), kurios lygmuo atitinka minėtus kvalifikacinius reikalavimus. |
| --- | --- |

—

Profesinė patirtis: kandidatas privalo turėti ne mažesnę kaip 15 metų darbo patirtį, įgytą baigus studijas (1), kurios lygmuo atitinka minėtus kvalifikacinius reikalavimus.

| — | Vadovavimo patirtis: iš baigus studijas įgytos profesinės patirties bent penkerių metų patirtis turi būti įgyta einant aukšto lygio vadovo pareigas (2) su siūlomomis pareigomis susijusioje srityje. |
| --- | --- |

—

Vadovavimo patirtis: iš baigus studijas įgytos profesinės patirties bent penkerių metų patirtis turi būti įgyta einant aukšto lygio vadovo pareigas (2) su siūlomomis pareigomis susijusioje srityje.

| — | Kalbos: kandidatai privalo labai gerai mokėti vieną iš oficialiųjų Europos Sąjungos kalbų (3) ir pakankamai gerai mokėti kurią nors kitą ES oficialiąją kalbą. Atrankos komisijos per pokalbį (-ius) tikrins, ar kandidatai atitinka reikalavimą pakankamai gerai mokėti kurią nors kitą oficialiąją ES kalbą. Todėl pokalbis arba jo dalis gali vykti kita atitinkama kalba. |
| --- | --- |

—

Kalbos: kandidatai privalo labai gerai mokėti vieną iš oficialiųjų Europos Sąjungos kalbų (3) ir pakankamai gerai mokėti kurią nors kitą ES oficialiąją kalbą. Atrankos komisijos per pokalbį (-ius) tikrins, ar kandidatai atitinka reikalavimą pakankamai gerai mokėti kurią nors kitą oficialiąją ES kalbą. Todėl pokalbis arba jo dalis gali vykti kita atitinkama kalba.

| — | Amžiaus riba: kandidatas privalo nebūti sulaukęs įprasto pensinio amžiaus, kuris Europos Sąjungos institucijų pareigūnams skaičiuojamas nuo mėnesio, kurį jiems sukanka 66 metai, pabaigos (žr. Tarnybos nuostatų 52 straipsnio a punktą (4)). |
| --- | --- |

—

Amžiaus riba: kandidatas privalo nebūti sulaukęs įprasto pensinio amžiaus, kuris Europos Sąjungos institucijų pareigūnams skaičiuojamas nuo mėnesio, kurį jiems sukanka 66 metai, pabaigos (žr. Tarnybos nuostatų 52 straipsnio a punktą (4)).

Be to, kandidatas privalo būti įvykdęs visas įstatymų nustatytas karinės tarnybos prievoles, turėti atitinkamas charakteristikas, patvirtinančias tinkamumą eiti pareigas, ir būti tinkamos fizinės būklės, kad galėtų vykdyti savo pareigas.

Atranka ir skyrimas

Generalinio direktoriaus pavaduotoją nustatyta atrankos ir įdarbinimo tvarka atrinks ir skirs Europos Komisija (žr. Su vyresniaisiais pareigūnais susijusios politikos dokumentą (5)).

Organizuodama atrankos procedūrą Europos Komisija sudarys pirminės atrankos komisiją. Ši komisija išanalizuos visas paraiškas, atliks pirmąjį tinkamumo patikrinimą ir pagal pirmiau nurodytus atrankos kriterijus nustatys geriausią profilį turinčius kandidatus, kurie gali būti pakviesti pokalbio su pirminės atrankos komisija.

Po šių pokalbių pirminės atrankos komisija parengia išvadas ir pasiūlo kandidatų, kurie galėtų būti pakviesti tolesnio pokalbio su Europos Komisijos paskyrimų patariamuoju komitetu (PPK), sąrašą. PPK, atsižvelgdamas į pirminės atrankos komisijos išvadas, nuspręs, kuriuos kandidatus pakviesti pokalbio.

Pokalbio su PPK pakviesti kandidatai dalyvaus visą dieną vykstančiose vadovų vertinimo centro, kuriame dirba nepriklausomi įdarbinimo konsultantai, procedūrose. Atsižvelgdamas į pokalbio ir vertinimo centro ataskaitos rezultatus, PPK sudarys galutinį kandidatų, laikomų tinkančiais eiti generalinio direktoriaus pavaduotojo pareigas, sąrašą.

PPK atrinkti kandidatai dalyvaus pokalbyje su už Biudžeto generalinį direktoratą atsakingu (-ais) Komisijos nariu (-ais) (6) ir už žmogiškuosius išteklius ir saugumą atsakingu Komisijos nariu.

Po šių pokalbių Europos Komisija priims sprendimą dėl paskyrimo.

Kandidatas galės susipažinti su CONFIDENTIEL UE/EU CONFIDENTIAL arba didesnio slaptumo žyma pažymėta ES įslaptinta informacija (ESĮI) ir dalyvauti posėdžiuose, kuriuose tokia ESĮI aptariama, tik atitinkamai valstybei narei išdavus asmens patikimumo pažymėjimą ir užbaigus patikrinimo procedūrą Europos Komisijos Saugumo direktorato surengtu teisiškai privalomu informaciniu susirinkimu.

Dėl praktinių priežasčių ir kad dėl kandidatų ir institucijos interesų atrankos procedūra būtų užbaigta kuo greičiau, atrankos procedūra vyks tik anglų ir (arba) prancūzų kalbomis (7).

Lygios galimybės

Komisija siekia strateginio tikslo – iki dabartinės kadencijos pabaigos pasiekti lyčių lygybę visais valdymo lygmenimis ir vykdo lygių galimybių politiką, skatindama teikti paraiškas, kurios galėtų padėti užtikrinti didesnę įvairovę, lyčių lygybę ir bendrą geografinę pusiausvyrą.

Įdarbinimo sąlygos

Darbo užmokestis ir įdarbinimo sąlygos yra nustatyti Tarnybos nuostatuose (8).

Konkurso laimėtojas bus įdarbintas AD15 lygio pareigūnu. Priklausomai nuo ankstesnės profesinės patirties jam bus nustatyta 1-a arba 2-a pareigų lygio pakopa.

Informuojame pareiškėjus, kad Tarnybos nuostatuose visiems naujiems pareigūnams nustatytas devynių mėnesių bandomasis laikotarpis.

Darbo vieta – Briuselyje, kur įsikūręs Biudžeto generalinis direktoratas.

Nepriklausomumas ir interesų deklaravimas

Prieš pradėdamas eiti savo pareigas generalinio direktoriaus pavaduotojas turės patvirtinti, kad tarnaudamas viešajam interesui įsipareigoja veikti nepriklausomai, ir deklaruoti visus interesus, kurie galėtų kelti abejonių dėl jo nepriklausomumo.

Paraiškų teikimo tvarka

Prieš teikdamas paraišką turėtumėte atidžiai pasitikrinti, ar atitinkate visus kandidatams taikomus tinkamumo reikalavimus (žr. skyrelį „Kandidatai privalo“), ypač diplomų, aukšto lygio profesinės patirties ir kalbų mokėjimo reikalavimus. Jeigu netenkinamas bent vienas iš tinkamumo reikalavimų, kandidatas automatiškai pašalinamas iš atrankos procedūros.

Jeigu norite dalyvauti konkurse, turite užsiregistruoti internetu toliau nurodytoje svetainėje ir kiekvienu registracijos etapu laikytis pateiktų nurodymų:

https://ec.europa.eu/dgs/human-resources/seniormanagementvacancies/.

Turite turėti veikiantį e. pašto adresą. Jis bus naudojamas jūsų registracijai patvirtinti, be to, juo bus su jumis susisiekiama įvairiais procedūros etapais. Todėl jeigu jūsų e. pašto adresas pasikeis, prašom apie tai pranešti Europos Komisijai.

Kad užbaigtumėte registraciją, į sistemą reikia įkelti PDF formato gyvenimo aprašymą ir internetu pateikti motyvacinį laišką (ne daugiau kaip 8 000 spaudos ženklų). Paraiška ir motyvacinis laiškas gali būti teikiami bet kuria iš oficialiųjų Europos Sąjungos kalbų.

Baigęs registraciją internete, e. paštu gausite patvirtinimą, kad jūsų paraiška užregistruota. Jei patvirtinimo e. paštu negavote, paraiška nebuvo užregistruota!

Atkreipkite dėmesį į tai, kad paraiškos nagrinėjimo eigos negalite stebėti internetu. Apie jūsų paraiškos statusą jums tiesiogiai praneš Europos Komisija.

Jei norite daugiau informacijos ir (arba) jei kiltų techninių nesklandumų, siųskite e. laišką adresu HR-MANAGEMENT-ONLINE@ec.europa.eu.

Galutinis terminas

Galutinis registracijos terminas – 2020 m. gruodžio 7 d. 12 val. Briuselio laiku; vėliau registracija negalima.

Jūs pats atsakingas už tai, kad registracijos internetu forma būtų užpildyta laiku. Primygtinai rekomenduojame nesiregistruoti paskutinėmis registracijai skirto laiko dienomis, nes dėl didelės interneto apkrovos arba dėl interneto ryšio sutrikimų registracija internetu gali nutrūkti neužbaigta, o tada reikia kartoti visą procedūrą. Pasibaigus registracijai skirtam laikui, nebegalėsite įvesti jokių duomenų. Registracijos formos, kurias vėluojama nusiųsti, nepriimamos.

Svarbi informacija kandidatams

Kandidatams primenama, kad įvairių atrankos komisijų darbas yra konfidencialus. Kandidatams draudžiama tiesiogiai arba netiesiogiai susisiekti su atskirais šių komisijų nariais arba prašyti kitų asmenų tai daryti jų vardu. Visos užklausos turi būti siunčiamos atitinkamos komisijos sekretoriatui.

Asmens duomenų apsauga

Komisija užtikrins, kad kandidatų asmens duomenys būtų tvarkomi laikantis Europos Parlamento ir Tarybos reglamento (ES) 2018/1725 (9). Tai visų pirma taikoma tokių duomenų konfidencialumui ir saugumui.

---

(1)  Atsižvelgiama tik į faktiniais darbo santykiais pagrįstą profesinę patirtį, įgytą atliekant realų, tikrą darbą už užmokestį kaip darbuotojui (pagal bet kokios rūšies sutartį) arba kaip paslaugos teikėjui. Ne visą darbo dieną vykdyta profesinė veikla apskaičiuojama proporcingai patvirtintai visą darbo dieną išdirbtų valandų procentinei daliai. Į motinystės ir (arba) vaiko priežiūros atostogas, ir (arba) įvaikinimo atostogas atsižvelgiama, jeigu atostogauta dirbant pagal darbo sutartį. Doktorantūros studijos prilyginamos profesinei patirčiai, net jeigu už jas negaunamas atlygis, tačiau tik iki trejų metų, su sąlyga, kad studijos buvo sėkmingai baigtos. Atitinkamas laikotarpis gali būti įskaičiuotas tik kartą.

(2)  Gyvenimo aprašyme aprašydami kiekvieno laikotarpio vadovavimo patirtį, kandidatai turėtų aiškiai nurodyti: 1) eitas vadovo pareigas ir vykdytas funkcijas; 2) darbuotojų, kuriems vadovavo eidami šias pareigas, skaičių; 3) valdyto biudžeto dydį; 4) hierarchinę struktūrą ir 5) vadovų skaičių.

(3)  http://eur-lex.europa.eu/legal-content/LT/TXT/PDF/?uri=CELEX:01958R0001-20130701&qid=1408533709461&from=LT

(4)  https://eur-lex.europa.eu/legal-content/LT/TXT/PDF/?uri=CELEX:01962R0031-20140701&from=EN

(5)  https://ec.europa.eu/info/sites/info/files/compilation-of-the-senior-official-policy-at-the-european-commission_lt.pdf

(6)  Jeigu atitinkamas Komisijos narys nėra pagal 2007 m. gruodžio 5 d. Komisijos sprendimą (PV(2007) 1811) perdavęs šios užduoties kitam Komisijos nariui.

(7)  Atrankos komisijos užtikrins, kad asmenims, kurių viena iš šių kalbų yra gimtoji, nebūtų teikiamas nepagrįstas pranašumas.

(8)  http://eur-lex.europa.eu/legal-content/LT/TXT/PDF/?uri=CELEX:01962R0031-20140701&from=LT

(9)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295, 2018 11 21, p. 39).

---